Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18 i 112/19), a vezano za javni natječaj za prijam u službu u Jedinstveni upravni odjel Općine Donji Andrijevci na neodređeno vrijeme u nastavku navodimo opis poslova za tražena radna mjesta s približnim postotkom vremena koji je potreban za obavljanje svakog posla pojedinačno, te podatke o plaći.

**OPIS POSLOVA**

1. **VIŠI STRUČNI SURADNIK ZA PROVEDBU PROJEKATA**

Opis poslova:

* prikuplja i obrađuje informacije i podatke te dokumentaciju u cilju javnog praćenja provedbe projekata iz djelokruga rada upravnog tijela vezanih za projekte sufinanciranje iz raznih državnih i EU fondova 10%.
* priprema dokumentaciju i materijale na hrvatskom i engleskom jeziku potrebne za ostvarivanje odnos s javnošću, medijima, korisnicima i potencijalnim korisnicima 10%
* izrađuje brojčane, tabelarne i grafičke pregleda podataka 5%
* organizira i provodi aktivnosti projekta 30%
* prikuplja i evidentira cjelokupnu dokumentaciju projekta 5%
* organizira konferencije za novinare i druge događaje vezano uz aktivnosti i realizaciju projekata u upravnom tijelu 5%
* planira, priprema i obavlja nadzor nad provedbom projekata 10%
* priprema izvješća o stanju provedbe projekata 10 %
* surađuje sa službenicima unutar tijela u kojemu je zaposlen i povremeno izvan tijela radi prikupljanja ili razmjene informacija 5%
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika 5%
* obavlja i druge, manje složene poslove, s ograničenim brojem međusobno povezanih zadaća iz djelokruga upravnog tijela uz nadzor i upute pročelnika 5%
1. **VIŠI STRUČNI SURADNIK ZA OPĆE I ADMINISTRATIVNE POSLOVE**

Opis poslova:

* obavlja upravne i administrativne poslove u Jedinstvenom upravnom odjelu 20%
* pomaže i surađuje u organiziranju protokolarnih primanja, sastanaka i manifestacije za potrebe općinskog načelnika, pročelnika i drugih osoba 20%
* obavlja poslove nabave uredskog, potrošnog materijala i pribora, sitnog inventara i drugih tehničkih potrepština 20%
* izrađuje evidencije, izvješća, upitnike 20%
* obavlja stručne poslove vezane uz aktivnosti suradnje s drugim općinama i sa županijom, uz češći nadzor, opće i specifične upute pročelnika 10%
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika 5%
* obavlja i druge poslove s ograničenim brojem međusobno povezanih zadaća iz djelokruga upravnog tijela uz nadzor i upute pročelnika 5%
1. **SPREMAČ**

Opis poslova:

* čišćenje i održavanje prostorija općinske zgrade, starog vatrogasnog spremišta i mrtvačnice u Donjim Andrijevcima (20%)
* čišćenje i održavanje trga (20%)
* pravodobno dojavljuje i druge nedostatke tehničke prirode u objektu usmenim i pisanim putem, voditelju odsjeka i po potrebi drugim službenicima za njihovo otklanjanje (20%)
* utvrđuje potrebe za potrošnim materijalom za održavanje objekta, instalacija i opreme (20%)
* obavlja i druge poslove po nalogu voditelja odsjeka ili pročelnika (20%)

**PODACI O PLAĆI**

Mjerila za obračun plaće traženih radnih mjesta propisani su temeljem Zakona o plaćama u lokalnoj i područnoj (regionalnoj) samoupravi („Narodne novine“, broj 28/10), Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10 i 125/14).

Plaće i druga primanja službenika i namještenika JUO utvrđuju se na način propisan Zakonom o plaćama u lokalnoj i područnoj (regionalnoj) samoupravi („Narodne novine“, broj 28/10), Odlukom o osnovici za obračun plaća službenika i namještenika u upravnim tijelima Općine Donji Andrijevci („Službeni vjesnik Brodsko – posavske županije“, broj 34/22) i Odlukom o koeficijentima za obračun plaća službenika i namještenika u upravnim tijelima Općine Donji Andrijevci („Službeni vjesnik Brodsko – posavske županije“, broj 34/22).

Plaću **višeg stručnog suradnika za provedbu projekata** čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećan za 0,5 % za svaku navršenu godinu radnog staža.

Plaću **višeg stručnog suradnika za opće i administrativne poslove** čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećan za 0,5 % za svaku navršenu godinu radnog staža.

Plaću **spremača** čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećan za 0,5 % za svaku navršenu godinu radnog staža.